Kuskus

Kuskus yaiku jeneng umum kang diwénéhaké kanggo spésies kang nduwé patang génus possum Australia.a-z-animals.com (dipunundhuh tanggal 2 Juni 2011)
Genus kang kalebu spesiés kaskus yaiku:
 Ailurops
 Phalanger
 Spilocuscus
 Strigocuscus
Kuskus kalebu salah sijiné mamalia kang nduwé kantung. Kuskus kaya kangguru wédok kang nglairaké anaké banjur ngrumati lan nggawa anaké ing jero kantong kang manggon ing wetengé.
Kuskus kerep dianggep padha karo kukang, nanging kéwan loro iki sajatiné béda. Saliyané nduwé kantong ing wetengé ciri mligi kuskus yaiku wujud rai kang bunder kanthi kuping kang ukurané cilik, lan wuluné kang kandel.
Saliyané iku kuskus uga nduwéni buntut kang dawa lan kuwat. Buntut iki gunané kanggo piranti kang bisa kanggo cekelan nalika pindah saka pang siji ning pang liyané. Buntute kaskus uga kena dadi senjata kanggo pertahanan carané kanthi nguwelaké buntuté kanthi kuwat ing pang wit-witan.

Kuskus bruwang (Ailurops ursinus) dadi kuskus gedhé dhéwé.
Kuskus kalebu kéwan hèrbivor. Kuskus mangan godhong-godhongan lan woh-wohan. Kuskus kalebu satwa kang urip solitér. Kuskus kalebu satwa kang kasebar ing Indonésia pérangan timur kaya ta Sulawesi, Maluku, Papua, saliyané iku kuskus uga kasebar ing Australia lan Papua New Guinea.

Kuskus gedhé dhéwé yaiku kuskus bruwang (Ailurops ursinus). Kuskus iki dawa awaké tekan sakmétér luwih. Nanging jinis kuskus paling cilik yaiku kuskus kerdil kang dawané awaké mung 29-38 cm lan boboté mung 1 kg.scribd.com(dipunundhuh tanggal 2 Juni 2011)
Spesies kuskus liyané yaiku:

 Eastern Common Cuscus (P. intercastellanus); Papua New Guinea.
 Woodlark Cuscus (P. lullulae); Papua New Guinea.
 Telefomin Cuscus (Phalanger matanim); Papua New Guinea.
 Short-eared Brushtail Possum (Trichosurus caninus); Australia.
 Common Brushtail Possum (T. vulpecula); Australia.

Klasifikasi elmiah: Karajan: Animalia; Filum: Chordata; Kelas: Mammalia; Subkelas: Marsupialia; Ordo: Diprotodontia; Sub-ordo: Phalangeriformes; Famili: Phalangeridae; Genus: Ailurops, Phalanger, Spilocuscus, Strigocuscus, dan Trichosurus; Spesies.

 Cathetan suku 

Kategori:Mamalia
Kategori:Possum